stanford-oval/wikipedia huggingface dataset:
Il tabarro
Lyhyt juoniseloste

Kohtaus tapahtuu proomussa Seinellä lähellä Pariisia. Giorgetta tekee erilaisia pikkuaskareita proomulla ja keskustelee miehensä Michelen kanssa samalla katsellen auringonlaskua. Lastaajien ääniä kuuluu ruumasta. Giorgetta ehdottaa lastaajille viiniä virkistykseksi. Michele yrittää suudella, mutta Giorgetta tarjoaa vain poskeaan. Michele poistuu.
Luigi tulee ja luo Giorgettaan merkitsevän katseen. Hän tarjoaa viiniä Tincalle ja Talpalle. 
Hanurinsoittaja tulee ja Luigi pyytä häntä soittamaan. Giorgetta aloittaa tanssin Tincan kanssa. Luigi tulee pian paikalle. Tanssi loppuu kun Michele tulee.
Michele ja Giorgetta keskustelevat huomisesta lähdöstä Roueniin. Mukaansa he ottavat Tincan, Talpan ja Luigin. Rannalla laulunmyyjä etsii ostajia ballaadeilleen.
La Frugola saapuu säkki täynnä tavaraa. Hänen kissalleen Korpraalille on löytynyt sydäntä. Michele pyytää Luigia seuraavana päivänä lastaamaan rautaa. Luigi vihaa työmiehen kovaa onnea Per noi la vita (Meille elämä).
La Frugola lähtee Talpan kanssa ja unelmoi Ho sognato una casetta (Uneksin pienestä talosta). Giorgetta puolestaan kertoo omasta nostalgisesta unelmastaan Bellevillessä E ben altro il mio sogno (Minun haaveeni on erilainen). La Frugola ja Talpa poistuvat haaveillen.
Giorgetta ja Luigi jäävät kahden. He muistelevat väristen edellisen illan suudelmia. Michele keskeyttää ja Luigi ehdottaa, että hänen matkansa päättyisi Roueniin seuraavana päivänä. Michele pyytää Luigia jäämään. Michele laskeutuu hyttiinsä. Rakastavaisten duetto jatkuu ja he sopivat tapaamisesta tunnin kuluttua. Merkki on sytytetty tulitikku.
Luigi lähtee ja Giorgetta miettii. Michele tulee ylös kysymään miksei Giorgetta ole jo sängyssä. Michele yrittää uudistaa vanhaa rakkauttaan. Rakkaus tuntui loppuvan heidän lapsensa kuollessa. Giorgetta ei enää etsi lämpöä hänen viittansa alta. Giorgetta selittää arkisesti asian – he molemmat ovat vanhentuneet. Giorgetta lähtee hyttiinsä. Michele jää miettimään Giorgettan sanoja. Hetken kuluttua Michele huudahtaa raivoissaan: Lutka!
Nuori rakastavaispari menee ohi toivotellen hyvää yötä. Sotilasparakista kuuluu iltasoitto. Michele vilkaisee hytin ikkunasta ja näkee Giorgettan oleva pukeissa. Michelen monologi Nulla! Silenzio! (Ei ketään! Hiljaisuus!) kuvaa hänen olotilaansa. Aluksi hän pohtii Giorgettan käytöstä, sitten hän miettii kuka oli tullut heidän väliinsä. Lopuksi hän epätoivossaan käy läpi kaikki tuntemansa miehet mutta hylkää jokaisen yksitellen.
Michele sytyttää piippunsa, Luigi näkee tulitikun välähtävän ja nousee kannelle. Michele näkee liikettä, hän tunnistaa Luigin. Michele ottaa Luigin kiinni ja kuristaa. Luigi tunnustaa olevansa Giorgettan rakastaja.
Giorgetta kuulee ääniä ja nousee kannelle. Michele piilottaa ruumiin viitan alle ja polttaa rauhallisesti piippuaan. Giorgetta pyytää anteeksi aikaisempaa käytöstään ja haluaa tulla Michelen lähelle. Dove? Nel mio tabarro? (Minne? Viitani alleko?) kysyy Michele. Giorgetta lähestyy, Michele avaa viittansa ja Luigin eloton ruumis vierähtää kannelle. Michele ottaa Giorgettan kädestä kiinni ja työntää hänet rakastajansa kasvoja vastaan.
Orkestrointi

pikkolo, 2 huilua, 2 oboeta, englannintorvi, 2 klarinettia, bassoklarinetti, 2 fagottia
4 käyrätorvea, 3 trumpettia, 3 pasuunaa, bassopasuuna
patarummut, pikkurumpu, triangeli, lautaset, tamtam, isorumpu (grancassa)
kellopeli, celesta, harppu
jouset (viulut, alttoviulut, sellot ja kontrabassot)
Lavan takaa:
kornetti, auton torvi, harppu, sireeni, matala kello
Aiheesta muualla

Viitta  libretto italiaksi
Viitta  libretto englanniksi
Michelen puokuluonnos
Inkeroisten jäähalli

Inkeroisten jäähalli Marintieltä katsottuna
Inkeroisten jäähalli on Kouvolan Inkeroisissa, Kalajan asuinalueella sijaitseva jäähalli. Se on sininen puurunkorakenteinen halli, joka valmistui vuonna 1998. Hallin omistaa nykyisin Kouvolan kaupunki, mutta ennen vuoden 2009 kuntaliitosta halli kuului Anjalankosken kaupunkiin ja sen omisti yksityinen Anjalankosken Jäähalli Oy.
Jäähalli sijaitsee Inkeroisten liikekeskustan eteläpuolella Marintien varrella lähellä Kymijoen rantaa Kalajan alueella. Hallin lähellä sijaitsee Inkeroisten yhteiskoulu, väistötiloissa toimiva Anjalan koulu, Inkeroisten uimahalli ja Inkeroisten keskustan palvelut.
Hallissa pelaa ja harjoittelee mm. anjalankoskelainen jääkiekkojoukkue AaKoo ja Kouvolan KooKoo sekä KooKoo Jäätaiturit. Halli on Kuusankosken jäähallin kanssa Kouvolan uusimpien jäähallien joukossa.
Hallin historia

Halli rakennettiin kattamalla 1980-luvun puolivälin paikkeilla valmistunut tekojää. Tämän ”rättihallin” avajaisotteluna 3.10.1992 oli Anjalankosken Kiekko – Porvoon Hockey Team , jonka kotijoukkue voitti 11-5.
Uusi halli valmistui samalle paikalle 1998 ja vanha ”rättihalli” siirrettiin Pelloon, jossa se on ulkojään suojana sateilta ja tuulelta.
Hallin eteläpäätyyn rakennettiin 2000-luvun puolivälin paikkeilla erilliset pukuhuone-saunatilat sekä niiden yläpuolelle toiseen kerrokseen kahvio. Pohjoispäädyssä oleva alkuperäisen tekojään huolto- ja pukuhuonetilat on osana nykyistä hallia
Halli on muun muassa vuonna 1989 perustetun Anjalankosken Kiekon kotikenttä. AaKoo pelasi syksystä 1993 kevääseen 1999 kuusi kautta II-divisioonassa, jonka jälkeen neljä kautta Suomi-sarjassa. Joukkueessa pelasi useampia ulkomaalaisvahvistuksia ja myös SM-liigatasolla pelanneita kotimaisia kiekkoilijoita. AaKoon edustusjoukkueen toiminta jäi tauolle keväällä 2003 ja jatkuen taas syksystä 2010 III-divisioonassa.
Paikalliset kiekkoilijat perustivat vuonna 2001 Heartbrakes-seuran saadakseen enemmän peliaikaa. HB:n säännöissä oli maininta, että joukkueessa saavat pelata vain paikkakuntalaiset tai Kanadan kansalaiset. Silloin paikkakunnalla oli kanadalainen vaihto-oppilas, joka oli mukana joukkueessa. HB:n pääsi karsimaan Suomi-sarjan paikasta ja sen toiminta loppui keväällä 2009.
Nyt hallia käyttävät AaKoon edustusjoukkueen lisäksi seuran juniorit ja tyttöjoukkueet, sekä useammat paikkakunnan kuntokiekko- ja kaukalopallojoukkueet. Halli on myös taitoluistelijoiden ja koulujen liikunnanopetuksen käytössä.
Heinäkuussa 2009 jäähallissa syttyi tulipalo, joka sai alkunsa hallin ulkoseinustalla olleelta sähkökaapilta. Palo todettiin tahallaan sytytetyksi. Hallin eteläpääty ja keskiosa tuhoutuivat palossa jonkin verran, mutta vauriot jäivät kuitenkin vähäisiksi sillä palo saatiin ajoissa sammutettua.
Greatest (Gene Vincent)

| Greatest Gene Vincent |
| --- | --- | --- |

Kokoelmalevyn tiedot
 Äänitetty : 1956-1959
 Julkaistu: 1969
 Formaatti: LP, musiikkikasetti
 Tyylilaji: Rock and roll
 Kesto: 36.27
 Levy-yhtiö: Capitol Records
Gene Vincentin muut julkaisut
|   | Greatest  |   |
Greatest on monofoninen kokoelma-albumi yhdysvaltalaisen rock and roll -laulaja Gene Vincentin tuotannosta vuosilta 1956-1959. Vincent oli yksi merkittävimmistä hahmoista varhaisessa rockissa. Levyn on julkaissut Capitol Records ja sitä on valmistettu Ruotsissa. Valmistusvuotta ei ole ilmoitettu.
Levyllä olevien 16 kappaleen valitsijat ovat John ja Stuart Wild Wax Show:sta. Kappaleissa on sekä singlejä että albumiraitoja. Levyn esittelytekstin on tehnyt Mick Farren NME–lehdestä.
Levykannen suunnittelija on Adrian Sandgrove yhtiöstä EMI Design. Levykannen kuvassa Vincentin kappaleet on sijoitettu Rock-Ola -jukeboxiin. Valokuvat on ottanut Bill Richmond.
Kiitoksissa on mainittu John Beecher.
Kappaleet

1. Be-Bop-A-Lula - 2:35
2. Race with the Devil – 2:09
3. Gonna Back Up Baby – 2:30
4. Who Slapped John – 2:02
5. Bluejean Bop – 2:22
6. Bop Street – 2:33
7. Jump Back Honey – 2:05
8. B-I-Bickey-Bi-Bo-Bo-Boo – 2:18
1. Lotta Lovin' – 2:09
2. Dance to the Bop – 2:19
3. Dance in the Street – 2:14
4. Rocky Road Blues – 2:14
5. Say Mama – 2:15
6. Anna-Annabelle tai Anna Annabelle – 1:43
7. She-She Little Sheila – 2:31
8. Wildcat tai Wild Cat – 2:28
The Blue Caps

Dick Harrell
Willie Williams
Jack Neal
Cliff Gallup
Valkealan jäähalli

| Valkealan jäähalli |
| --- | --- |
 Valkealan jäähallin sisäänkäynti
Rakennuksen tiedot
Sijainti:  Valkealan urheilukeskus, Valkeala, Kouvola
Avattu:  1993
Omistaja:  Kouvolan kaupunki (vuoteen 2008 Valkealan kunta)
Kenttä:  jää
Kentän mitat
 59m × 28m 
Lisää rakennusartikkeleitaArkkitehtuurin teemasivulla
Valkealan jäähalli on Valkealan kirkonkylällä, Kouvolassa sijaitseva jäähalli. Halli on rakennettu vuonna 1993, ja se on II-divisioonassa pelaavan Valkealan Kiekon kotihalli. Jäähallissa on katsomot yhdessä sivussa ja kahvio yläkerrassa. Hallissa toimii ValKin lisäksi muun muassa KooKoo sekä taitoluisteluseurat Kouvolan taitoluistelu ja KooKoo Jäätaiturit. Jäähalli sijaitsee Valkealan urheilukeskuksessa, Harjunmäen kupeessa.
Valkealan jäähalli sisältä
Jäähallin omistaa nykyisin Kouvolan kaupunki, mutta halli rakennettiin alun perin talkoovoimin Valkealan kiekon omistukseen ja myöhemmin Valkealan kunta osti rakennuksen itselleen. Valkeala liittyi uuteen Kouvolaan vuonna 2009.
Rock-a-Billy Rebel

| Rock-a-Billy Rebel Teddy and The Tigers |
| --- | --- | --- |

C-kasetin kansikuva.
Studioalbumin tiedot
 Äänitetty : helmikuussa 1979 Decibel Studio B. Kentucky,   Tukholma
 Julkaistu: 1979
 Formaatti: LP-levy, C-kasetti
 Tuottaja(t): Richard Stanley   Johnny Flight
 Tyylilaji: rockabilly
 Kesto: 34.32
 Levy-yhtiö: Poko Rekords
Listasijoitukset
  Suomi #5
Teddy and The Tigersin muut studioalbumit
| Burn It Up 1978 | Rock-a-Billy Rebel 1979 | White Hot Rock 1980 |
Rock-a-Billy Rebel on keravalaisen rockabilly-yhtye Teddy and The Tigersin kolmas, vuonna 1979 ilmestynyt studioalbumi.
Levyn on kustantanut Poko Rekords ja se on yhtiön neljäs albumi. Tuottajina ja äänittäjinä ovat olleet Richard Stanley ja pseudonyymi Johnny Flight. Albumi on äänitetty helmikuussa 1979 Tukholmassa studiossa nimeltä Decibel Studio B. Kentucky.
Levykannen valokuvat on ottanut Fred Ohert ja kannen on suunnitellut Moonshine-yhtiö.
Kappaleet

1. South's Gonna Rise Again (L. & J. Denson) – 2:04
2. Honey Hush (Turner) – 1:58
3. Rockabilly Gal (Guitar / Smooth) – 2:02
4. Old Moss Back (Jim Oertling) – 2:12
5. Royalty of Love (Guitar / Smooth) – 1:58
6. Nine-Ninety-Eight (Guitar / Smooth) – 1:55
7. Midnight Creeper (Guitar / Smooth) – 2:33
8. Crazy Crazy Loving (Jay G. Tiger) – 2:23
1. Touch O' Rockabilly (Guitar / Smooth) – 2:11
2. Thunder Road (Guitar / Smooth) – 2:55
3. Mean Mean Woman (Lynn / Glenn) – 2:12
4. Rock and Roll on a Saturday Night (Dennis Little) – 2:27
5. One Last Kiss (Guitar / Smooth) – 2:31
6. Alabama Shake (J. McClung) – 1:46
7. Dark Lonely Street (Cochran / Capehart) – 3:18
Kappaleen B4 toinen kirjoitusmuoto kansiteksteissä on "Rock N' Roll on a Saturday Night".
Muusikot

Teddy and The Tigersin lisäksi levyllä esiintyvät pseudonyymit The Honker saksofonistina ja The Colonel pianistina.
Mikkelin ravirata

Yleisöä Mikkelin raviradalla St. Michel kisan aikaan heinäkuussa 2009.
Mikkelin ravirata sijaitsee Mikkelin keskustan pohjoispuolella Kalevankankaan kaupunginosassa. Se rakennettiin nykyiselle paikalleen 1960-luvun alussa. Katsomorakennukset ovat vuodelta 1979. Radan omistaa ja sitä hallinnoi Mikkelin Ravirata Oy. Aivan sen tuntumassa sijaitsee Mikkelin jäähalli.
Radan tunnetuin kilpailu on vuosittain heinäkuussa juostava kansainvälinen St. Michel. Suomen suurin ravitapahtuma Kuninkuusravit on Mikkelissä järjestetty vuosina 1979, 1996 ja 2012.
Vuonna 1975 Mikkelissä toteutettiin suuri uudistustyö. Uusi rataprofiili teki siitä maailman nopeimman 1000 metrin raviradan. Radan nopeus johtuu kaviouran erikoisen pyöreästä muodosta. Sen johdosta hevoset eivät joudu kaarteisiin tullessaan hidastamaan vauhtia yhtä paljon kuin tavallisilla radoilla.
Ensimmäinen ennätysjuoksu Mikkelissä tehtiin heinäkuussa 1977, kun Charme Asserdal ravasi uuden Euroopan ennätyksen 13,9. Ennätys oli poikkeuksellinen nelivuotiaan tamman juoksemana.  Kaiken kaikkiaan Mikkelissä on juostu uusi maailmanennätys kolme kertaa. Ennätystä on sivuttu kahdesti. Vuonna 2002 italialainen Varenne juoksi St. Michel-ajossa 1000 metrin ratojen maailmanennätyksen 09,3, joka rikottiin vasta vuonna 2012.  Ennätysjuoksua oli seuraamassa lähes 27 000 katsojaa.
Mikkelin raviradan keskikentällä on vinttikoirien rata sekä kaksi jalkapallonurmea, jotka ovat paikallisten alasarja- ja juniorijoukkueiden käytössä.
Mikkelissä tehdyt Euroopan- ja maailmanennätykset

|  | Maa 1 | Hevonen | Ohjastaja | Aika | Ennätys |
| --- | --- | --- | --- | --- | --- |
| 5.7.1977 |  | Charme Asserdal | Heikki Korpi | 13,9 | EE |
| 18.7.1993 |  | Smooth Blend | Antti Teivainen | 10,9 | ME |
| 16.7.1995 |  | Shan Rags | Noralf Braekken | 10,7 | Sivusi ME-tulosta |
| 18.7.1999 |  | Louise Laukko | Anders Lindqvist | 10,9 | Tammojen EE |
| 14.7.2002 |  | Varenne | Giampaolo Minnucci | 09,3 | ME |
| 13.7.2008 |  | Camilla Highness | Peter Ingves | 10,4 | Sivusi tammojen ME-tulosta |
| 19.7.2009 |  | Premiere Steed | Jean Michel Bazire | 09,6 | Tammojen ME |
| 19.7.2009 |  | I.P. Vipotiina | Pertti Puikkonen | 20,2 | Kylmäveristen tammojen ME |
1 Hevosen syntymämaa
Rataennätykset

Hierro Boko, 16. heinäkuuta 2023 - 1.08,3a
V.g.voitto 13. heinäkuuta 2024 - 1.18,2a
Aiheesta muualla

Kuvia tai muita tiedostoja aiheesta Mikkelin ravirata Wikimedia Commonsissa
Power Parkin ravirata

| Power Parkin ravirata |
| --- | --- |
Rataluokitus:  Kesärata
Avattu:  2016
Omistaja:  Pekka Lillbacka
Radan pituus:  1000 m
Kotisivu
Rataennätykset
 Lämminveriset: Colibri Jet 09,8a(2024) 
Power Parkin ravirata on Alahärmässä sijaitseva Suomen uusin ravirata. Rata kuuluu Hippoksen luokittelussa kesäratojen joukkoon. Ravirata valmistui keväällä 2016 Power Parkin lähistölle, Valtatie 19 toiselle puolelle kuin huvipuisto. Radan kaarteet ovat loivat, korkeuseroja ei ole, loppusuora on pitkä ja kallistukset mahdollistavat nopean ravin myös kaarteissa. Rata-alueella on 100 valjastuskarsinaa, jossa hevoset voivat myös yöpyä. Lämminveristen rataennätys on Colibri Jetin 9,8a (2024) nimissä, ja vastaavasti kylmäveristen ennätyksen on ravannut Costello 19,3a (2018). Härmässä on kilpailukäytössä edelleen myös vanha ravirata kilometrin päässä Power Parkin radasta, mutta viime vuosina sille myönnetyt ravipäivät on ravattu Power Parkin radalla.
Raviradalla on 2022 kuusi kilpailupäivää, joista kaksi kuuluu juhannuksen kaksipäiväiseen ravitapahtumaan. Juhannuslauantaina on viime vuosina ravattu myös Veikkauksen Toto75 -pelin kohdelähdöt.
Raviradan historiassa ensimmäiset palkinnot valjakoille jaettiin 7.5.2016 kun radalla järjestettiin paikallisravit. Ensimmäinen voittaja valjakko oli shetlanninponi Niemenpellon Miner ja veteliläinen Sini Haapasalo. Yleisöä paikalle oli saapunut noin tuhat.
Nordic King

Ensimmäinen kansainvälinen ravitapahtuma Power Parkin raviradalla järjestettiin juhannuksena 24.–25.6.2016. Nordic King -nimeä kantava kilpailu oli aluksi kaksiosainen, kylmäveriset kohtasivat radalla peräkkäisinä päivänä. Ensi kerran juhannusaattona ja toisen kerran juhannuspäivänä. Voittajalle jaettava kylmäveristen ykköspalkinto on 50 000 euroa. Vuonna 2018 kilpailu muuttui kutsukilpailuksi ja yhden lähdön mailin kilpailuksi autolähetyksellä. Koronan kurittamana vuonna 2020 kilpailu ajettiin pienemmällä palkinnolla eri nimisenä pelkästään kotimaisin voimin.
Nordic King voittajat
| Vuosi | Voittaja | Aika | Ohjastaja |
| --- | --- | --- | --- |
| 2024 | Evartti | 20,4 | Santtu Raitala |
| 2023 | H.V Tuuri | 20,0 | Iikka Nurmonen |
| 2022 | Evartti | 19,4 | Santtu Raitala |
| 2021 | Odd Herakles | 19,4 | Mats E Djuse |
| 2019 | Odd Herakles | 20,7 | Tom Erik Sohlberg |
| 2018 | Costello | 19,3 | Risto Tupamäki |
| 2017 | Välähdys | 19,9 | Ville Korjus |
| 2016 | Jokivarren Kunkku | 19,9 |  Jorma Kontio |
Ristiinan lukio

| Ristiinan lukio |
| --- | --- |
 Lukio toimi viime ajat Ristiinan koulukeskuksessa.
Sijainti:  Mäkitie 30, 52300 Ristiina (Mikkeli)
Koordinaatit:  61.5125°N, 27.2577°E
Tyyppi:  suomenkielinen lukio
Rehtori:  Matti Hämäläinen
Verkkosivut
Ristiinan lukio  oli Mikkelin kaupungin Ristiinan pitäjän kirkonkylässä sijainnut, kevätlukukauden 2020 loppuun toiminut suomenkielinen lukio.
Ennen Ristiinan kuntaliitosta Mikkeliin Ristiinan lukio yhdistettiin hallinnollisesti syksyllä 2012 koululiitoksilla (esikoulu, Kirkonkylän koulu, Yöveden koulu ja Ristiinan lukio) osaksi Ristiinan yhtenäiskouluksi ja lukioksi nimettyä oppilaitosta. Toinen hallinnollinen muutos tuli voimaan vuonna 2019, jolloin Ristiinan lukio liitettiin toimipisteenä Mikkelin lukioon.
Ristiinan lukio on pärjäsi hyvin esimerkiksi vuosien 2018 ja 2019 lukiovertailuissa.
Vuonna 2018 Ristiinan yhtenäiskoulussa ja lukiossa opiskeli 81 lukiolaista. Mikkelin kaupungin päätettyä lopettaa elinvoimaisen Ristiinan lukion toiminnan, suuri osa Ristiinan lukion oppilaista valitsi keväällä 2020 mikkeliläispoliittikkojen odotusten vastaisesti Mäntyharjun lukion uudeksi opinahjokseen.
Only a Woman

| Only a Woman Judy Mowatt |
| --- | --- | --- |

Studioalbumin tiedot
 Äänitetty : Channel One Studio   Aquarius   Tuff Gong
 Julkaistu: 1982
 Formaatti: LP-levy
 Tuottaja(t): J. Mowatt
 Tyylilaji: reggae
 Levy-yhtiö: Shanachie Records
Only a Woman on Judy Mowattin studioalbumi vuodelta 1982. Soololevyjen lisäksi Mowatt tunnetaan myös Bob Marley & The Wailers -yhtyeen taustalaulutriosta I-Threes. Trion toinen jäsen Marcia Griffiths on myös mukana tällä levyllä. Levy on Mowattin itsensä tuottama ja se on ilmestynyt Shanachie Recordsin kustantamana.
Levy on äänitetty studioissa nimeltään Channel One Studio, Aquarius ja Tuff Gong. Äänittäjinä ovat toimineet Barnibas, Steven Stewart, Christopher Daley, Mervin Williams, Errol Brown ja George Anglin. Harppu on lisätty äänitteeseen Los Angelesissa Present Time Recorders -studiossa. Miksauksen on tehnyt Errol Brown Tuff Gong Recordsissa. Kappaleen "King of Kings" miksauksessa ovat avustaneet Steve Golding ja Sangie Davis.
Masteroinnin on tehnyt Gladys Hopkowitz New Yorkissa Sound Techique -studiossa.
Anita Karl on suunnitellut levykannen ja tehnyt tekstityksen.
Kappaleet

You're My People (Judy Mowatt)
Only a Woman (Judy Mowatt)
Trade Winds (R. McDonald / W. Salter)
Think (Judy Mowatt)
Got to Leave the West (Judy Mowatt)
I Am Not Mechanical (Judy Mowatt)
On Your Mark (Judy Mowatt)
Big Woman (B. B. Seaton)
You Don’t Care (C. Mayfield)
King of Kings (Judy Mowatt)
Kokoonpano

Alla mainituista muusikoista osa kuuluu yhtyeeseen One Vibe Band:
Howard (Spred) Bedasse – basso
Arnold Brakenridge – trumpetti
Dalton Brownie – soolokitara, rytmikitara, rumpukone
Harold Butler – kosketinsoittimet
Everton Carrington – lyömäsoittimet
Cat Coore – soolokitara
Junior (Pretty) Douglas – rummut
Dean Frazer – saksofoni
Mikey Hewlette – kosketinsoittimet
Legone – patarummut
Allah Earl (Wire) Lindo – kosketinsoittimet
Cornell Marshall – lyömäsoittimet
Lebert (Gibbi) Morrison – rytmikitara
Lloyd Parks – basso
Boo Peep – soolokitara
Reinhard – harppu
Nambo Robinson – vetopasuuna
Largie Sinclair – rummut
Earl (Chinna) Smith – soolokitara
Orville (Woody) Wood – congat
Taustalauluyhtye Light of Love:
Annicia Banks
Sharon Tucker
Joy Tulloch
Taustalaulajina ovat myös Steve Golding, Sangie Davis, Dalton Brownie, Marcia Griffiths, Pam Hall ja Judy Mowatt.
Alla kappaleiden yhteydessä on mainittu lisää yksittäisiä muusikoita.
Tekijä: Judy Mowatt
Alla – syntetisaattori
Tony Chin – rytmikitara
Carlton (Santa) Davis – rummut
George (Fullie) Fulwood – basso
Steve Golding – soolokitara
Tekijä: Judy Mowatt
Sovitus: J. Mowatt
Ashandan Music / Almo Music (ASCAP)
Tekijät: R. McDonald / W. Salter
Sovitus: H. Bedaase
Antisia Music (ASCAP)
Tekijä: Judy Mowatt
Ashandan Music / Almo Music (ASCAP)
Tekijä: Judy Mowatt
Ashandan Music / Almo Music (ASCAP)
Pablo Black – taustalaulu
Tekijä: Judy Mowatt
Sovitus: H. Bedaase
Ashandan Music / Almo Music (ASCAP)
Tekijä: Judy Mowatt
Sovitus: J. Mowatt
Ashandan Music / Almo Music (ASCAP)
Tekijä: B. B. Seaton
Sovitus: M. Hewlette / J. Mowatt
Almo Music (ASCAP)
Tekijä: C. Mayfield
Warner-Tamerlane (BMI)
Bagga – basso
Connell Marshall – rummut
Tekijä: Judy Mowatt
Sovitus: M. Hewlette
Ashandan Music / Almo Music (ASCAP)
The Best of the Manhattan Transfer

| The Best of the Manhattan Transfer Manhattan Transfer |
| --- | --- | --- |

C-kasetin kansikuva.
Kokoelmalevyn tiedot
 Äänitetty : 1975-1981
 Julkaistu: 1981
 Formaatti: C-kasetti
 Tuottaja(t): Tim Hauser   Janis Siegel   Jay Graydon   Richard Perry   Ahmet Ertegün
 Tyylilaji: Lauluyhtye, jazz
 Kesto: 45.35
 Levy-yhtiö: Atlantic
Manhattan Transferin muut julkaisut
| Mecca for Moderns 1981 | The Best of the Manhattan Transfer 1981 | Bodies and Souls 1983 |
The Best of the Manhattan Transfer on Manhattan Transfer lauluyhtyeen kokoelma-albumi vuodelta 1981. Sen on kustantanut Atlantic -levy-yhtiö ja se sisältää yhtyeen tuotantoa vuosilta 1975-1981.
Kappaleet

1. Tuxedo Junction – 2:44
2. Boy from New York City – 3:40
3. a. Twilight Zone / b. Twilight Tone – 3:55
4. Body and Soul – 4:25
5. Chanson d'Amour – 2:55
6. Four Brothers – 3:47
1. Birdland – 6:00
2. Gloria – 2:57
3. Trickle, Trickle – 2:18
4. Operator – 3:09
5. Java Jive – 2:44
6. A Nightingale Sang in Berkeley Square – 3:46
7. On a Little Street in Singapore – 3:15
Tuotanto

C-kasettia on valmistanut Länsi-Saksassa WEA Musik GmbH / Record Service GmbH, Alsdorf, jotka ovat Warner Communicationsiin kuuluvia yhtiöitä. Levyllä on ollut jakelijat Belgiassa (WEA Records S.A. / N.V.), Länsi-Saksassa (WEA Musik GmbH), Englannissa (WEA Records Ltd.), Ranskassa (WEA / Filipacchi Music, Paris), Italiassa (WEA Italiana S.P.A.), Alankomaissa (WEA Records B.V.), Itävallassa (WEA Music Ges. m.b.H.) ja Ruotsissa (WEA Metronome Records AB).
Kouvolan pesäpallostadion

| Kouvolan pesäpallostadion |
| --- | --- |


Rakennuksen tiedot
Sijainti:  Sumulaaksonkatu 3 45100 Kouvola
Koordinaatit:  60.871456°N, 26.711044°E
Remontoitu:  2007, 2018-2019, 2020
Laajennettu:  2011
Omistaja:  Kouvolan kaupunki
Kenttä:  hiekkatekonurmi
Käyttäjät
 Pesäpallo:   Kouvolan Pallonlyöjät (1931-) 
Katsojakapasiteetti
 5000 
Lisää rakennusartikkeleitaArkkitehtuurin teemasivulla
Kouvolan pesäpallostadion (sponsorinimeltään KSS Energia Areena) on Kouvolan Urheilupuistossa Kouvolassa, sijaitseva pesäpallokenttä. Se on miesten Superpesiksessä pelaavan Kouvolan Pallonlyöjien kotikenttä. KSS Energia Areena -sponsorinimi on peräisin KSS Energialta, joka solmi Pallonlyöjien kanssa alun perin viisivuotisen sopimuksen kentän nimestä kauden 2008 alusta lähtien.
Stadionin yleisöennätys Kouvolan Pallonlyöjien pelissä on 5648 katsojaa ja se syntyi miesten Superpesiksen kolmannessa finaaliottelussa Kouvola-Vimpeli 11.9.2010. Stadionin suurin yleisömäärä on kuitenkin peräisin 16.9.1979, jolloin Hyvinkään Tahko voitti Jyväskylän Kirin 9-1 uusintaottelussa mestaruudesta. Ottelun yleisömääräksi arvioitiin yli 11 000 katsojaa.
Hiekkatekonurmi kentälle saatiin vuonna 1998. Itä–Länsi-otteluita kentällä on pelattu vuosina 1969, 1976, 2007, 2011 ja 2016.
Vuoden 2020 Superpesiskauden jälkeen pesäpallostadionin 22 vuotta vanha tekonurmimatto uusittiin. Urakka valmistui marraskuun alussa, ja KPL pääsi vihkimään kentän 90-vuotisjuhlavuotenaan.
Vuonna 2024 Kouvolan Pallonlyöjät havitteli pesäpallon Itä–Länsi-tapahtumaa järjestettäväksi Kouvolaan kesälle 2025. Vip-aitioiden rakentamisesta pesäpallostadionille ei ole tehty vielä päätöstä, mutta videotaulu tulee jo ensi kesäksi. Kesäkuussa vuoden 2024 Itä–Länsi-tapahtuman aikaan Kouvola valikoitui ensi kesän Itä–Lännen järjestäjäksi muun muassa keskeisen sijainnin ja olosuhteiden takia.
Kuvia

vanha D-puoli eli ”betonikatsomo”
Näkymä pääkatsomosta
Kouvolan urheilupuiston puoleinen sisäänpääsy